《雨过子约斋中听琴同子安作》
明代·皇甫汸

取适家园近，来忘风雨中。幽窗荆树引，别馆竹林通。

寂寞身俱是，沉冥意颇同。雅琴何以托，流水正无穷。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。